Švedų žiaurumas
Tėvelis kartą, kai ganė, tai nuėjo pavaryt kiaulių. Rado – kiaulių išvartyta krūsnis akmenų. Toj krūsny buvo žalvario durtuvai, grandys, grandinės. Tuos visus daiktus paėmė kerdžius. Tai spėja, kad tas viskas palikta nuo švedų karo.

Nuo senelio girdėjau, kad švedai buvę žiaurūs: išmušdavo vaikus arba ir taip žmones, kuriuos rasdavo namuose. Kartais suaugę žmonės pabėgdavo. Švedai rasdavo vaikus vienus, tai suolą atitraukdavo nuo sienos ir ten sustatydavo vaikus. Tada suolu kai duos į sieną, tai vaikus ir sutraiško. Tėvas sakydavo, kad ganant rasdavo Drusenų kaimo laukuose kaulų. Pasak žmonių, tai buvę kaulai nuo švedų karo.

Padavimai
Padavimai apie švedmetį